Rikunarita-ORG/Wikinium huggingface dataset:
# Seattle Seahawks

**Seattle Seahawks** je naziv za profesionalni tim američkog fudbala iz Seattlea. Tim trenutno pripada Zapadnoj diviziji Nacionalne Football konferencije (NFC) u Nacionalnu Football Ligu (NFL). Tim se zajedno s Tampa Bay Buccaneersima godine 1976. priključio NFL kao priključeni tim. Seahawksi su triput igrali Super Bowl.
# New England Patriots

**New England Patriots** (engleski: *Patrioti Nove Engleske*), za koje navijači i sportski novinari ponekad koriste izraz "**Pats**", je naziv za profesionalni klub američkog fudbala sa sjedištem u gradu Foxborough u američkoj državi Massachusetts. Promjena vlasnika je klubu, koji se originalno zvao **Boston Patriots**, donijela promjenu imena nakon relokacije tima u Foxborough godine 1971.

Kao originalni klub Američke football lige, Patrioti su se priključili NFL spajanjem liga 1970. Klub je došao do playoffa četiri puta prije nego što je prvi put nastupio na Super Bowlu XX u januaru 1986. Ovaj nastup na Super Bowlu je rezultirao porazom od Chicago Bearsa. Klub je također, i nastupio na Super Bowlu XXXI godine 1997., kada je poražen od Green Bay Packersa.

Između 2001. i 2004, *Patriotsi* su postali drugi tim u historiji NFL (nakon *Dallas Cowboysa*) koji je osvojio tri Super Bowla u četiri godine (Super Bowl XXXVI, XXXVIII i XXXIX), te sedmi (a danas posljednji) klub koji je osvojio dva Super Bowla zaredom. Njihova dominacija u ranom dijelu decenija im je dala status moderne NFL dinastije prvaka.

## Reference

## Vanjske veze

* Search New England Patriots Audio and Video Archive Arhivirano 2007-02-04 na Wayback Machine-u
* New England Patriots official website Arhivirano 2007-04-05 na Wayback Machine-u
* Sport E-Cyclopedia.org
# Nuer

Pripadnici Nuera 1906.
**Nuer** je naziv za konfederaciju plemena koja žive u Južnom Sudanu i zapadnoj Etiopiji. Zajedno predstavljaju jednu od najvećih etničkih skupina u Istočnoj Africi. Nueri govore nuerskim jezikom, koji pripada nilo-saharskoj jezičnoj skupini. Jedan su od rijetkih afričkih naroda koji se s uspjehom suprotstavljao prodoru evropskih kolonijalnih sila početkom 20. vijeka.

Način života im je nomadski i ovisan o uzgoju krava. Nueri su također poznati kao izuzetno vješti ratnici te su često voljeli poduzimati pohode protiv susjednih plemena i naroda u svrhu otimanja stoke. Najčešće žrtve su im Dinke, a dodatni motiv je bio i u sklonosti Dinka da surađuju s britanskim kolonijalnim vlastima. Taj sukob traje i do današnjih dana. Zbog građanskog rata u Južnom Sudanu (1983–2005) mnogi Nueri su emigrirali u Keniju, pa i u zapadne zemlje.
# Nord-Kivu

| Nord-Kivu
 |
| --- |
|  |
|  |
| **U sastavu** | Demokratske republike Kongo
 |
| **Upravni oblik** | provincija
 |
| **Službeni jezik** | svahili, francuski
 |
| **Glavni grad** | Goma
 |
| **guverner** | Peter Cirimwami
 |
| Površina
 | 59483 km²
 |
|  |
| **Stanovništvo** | 8.147.400
 |
| **Gustoća** | 137 stanovnika na km²
 |

**Nord-Kivu** (svahili: *Jimbo la Kivu Kaskazini*) je jedna od 26 provincija na koje je Demokratska Republika Kongo administrativno podjeljena.

## Karakteristike

Provincija se nalazi na sjeveroistoku zemlje duž granice sa Ugandom i Ruandom. Prostire se na površini od 59,483 km², u kojoj živi 8,147,400 stanovnika.

Administrativni centar provincije je grad Goma koji ima 249,862 stanovnika

Provincija je dobila ime po Jezera Kivu.
Administrativno je podjeljena na 6 teritorija;

* Beni
* Lubero
* Masisi
* Rutshuru
* Nyiragongo
* Walikale

## Izvori

## Vanjske veze

* *Province of Nord-Kivu* (službene stranice) (`fr`)
# Dinka (narod)

| Dinke |
| --- |
|  |
| Ukupna populacija:
 | 2.500.000-3.000.000
 |
| Populacija:
 | {{{populacija}}}
 |
| Jezik:
 | dinka jezik
 |
| Religija:
 | hrišćanstvo
 |
| Etnička grupa:
 |  |

**Dinka** je naziv za afričku etničku grupu koja živi u močvarnoj oblasti Bahr el Gazal u dolini Nila. S tri miliona pripadnika predstavljaju najveću etničku grupu Južnog Sudana.

## Historija

U prošlosti, njihov način života je bio polunomadski. U sušnoj sezoni su se bavili uzgojem stoke, a u kišnoj sezoni uzgojem prosa. Ranije nisu imali posebnu državnu organizaciju, a danas predstavljaju najdominantniju etničku zajednicu u Južnom Sudanu. Nekada su bili poznati i po svojoj miroljubivosti, što je svakako promenio Sudanski građanski rat.
Godine 1982. je Džon Garang (*John Garang de Mabior*), rodom Dinka, osnovao Sudansku narodnooslobodilačku armiju i započeo Drugi sudanski građanski rat protiv islamističke sudanske vlade u Kartumu. U sledeće dve decenije je veliki broj Dinka masakriran od strane vladinih snaga, a deo je stradao u obnovljenom sukobu s tradicionalnim neprijateljima Nuerima.

## Osobine

Po veri su uglavnom hrišćani ili animisti. Dinke se ističu po neobičnoj visini, zbog čega su Dinka žene dugo vremena bile prilično cenjene u orijentalnim haremima, a sami Dinke vekovima su trpeli napade od strane trgovaca robljem.

## Značajne osobe

Supermodel Alek Vek (*Alek Wek*) je jedna od najpoznatijih Dinka u današnjem svetu.

## Povezano

* Niloti
* Stanovništvo Južnog Sudana

## Vanjske veze

* Narod Dinke Arhivirano 2013-06-21 na Wayback Machine-u (`en`)
# Samoopredeljenje (politička stranka)

**Pokret samoopredeljenja** (albanski: *Lëvizja Vetëvendosje*), poznatiji pod skraćenicom **Samoopredeljenje** (albanski: *Vetëvendosje*), je kosovska politička stranka koja okuplja kosovske Albance radikalne nacionalističke, odnosno levičarske orijentacije. Nastala 2005. godine kao naslednica Mreže za kosovsku akciju (KAN), u periodu pre proglašenja i priznanja kosovske nezavisnosti se istakla radikalnim odbijanjem bilo kakvog kompromisa sa Srbijom oko državnopravnog statusa Kosova, ali i otvorenim neprijateljstvom prema UNMIK-u, koga je držala glavnom kočnicom potpunoj nezavisnosti. Posle proglašenja nezavisnosti je, inzistirajući na uvođenju države blagostanja i optužujući tadašnje kosovske vlastodršce za korupciju stekla izuzetnu popularnost među glasačima, te se od 2017. godine smatra najjačom strankom na Kosovu. U prvih nekoliko meseci 2020. je njen vođa Albin Kurti vodio kosovsku vladu.

## Vanjske veze

* Službeni veb-sajt
* Political Manifesto 16 pages wikisource:Page:Vetëvendosje! political programme in english.pdf/1
* Political Manifesto (Albanian) 49 pages [1]
* „The Vetëvendosje Movement in Kosovo: an Increasing Focus on Nationalism”. Balkan Analysis.
# Hormuški tjesnac

Karta Hormuškog tjesnacaSatelitska snimkaKarta Irana

**Hormuški tjesnac** (perzijski: تنگه هرمز) je relativno uski pojas Indijskog oceana između Omanskog zaljeva na jugoistoku i Perzijskog zaljeva na jugozapadu. Sjeverna obala tjesnaca pripada Iranu, a južna Ujedinjenim Arapskim Emiratima i Omanu (eksklava Musandam).

## Strateški položaj iranskih otoka

Pored sjeverne obale tjesnaca nalazi se nekoliko iranskih otoka: Kiš, Kešm, Abu Musa te Veliki i Mali Tunb. Ovi otoci imaju veliki strateški značaj kao platforme s kojih se može nadzirati promet u tjesnacu.

Na konferenciji za štampu 18. 12. 1997., iranski je zamjenik ministra vanjskih poslova Abas Maleki izjavio da Iran podržava slobodan prolaz tankera kroz tjesnac, no da zadržava pravo da zatvori tjesnac ako bude ugrožen.

## Etimologija

Otvaranje Perzijskog zaljeva je opisano u djelu *Periplus Maris Erythraei* (dosl. „Put oko Eritrejskog mora“), mornarskom "vodiču" iz 1. vijeka.

## Avionska nesreća 3. 7. 1988.

Dana 3. 7. 1988., Hormuški tjesnac je bio poprištem jedne od najkontroverznijih avionskih nesreća u historiji. Mornarica SAD-a (USS *Vincennes*) je pomoću navođenog projektila oborila iranski putnički avion Airbus A300 (Iran Air let 655). Svih 290 putnika (uključujući 66 djece) je poginulo. Tadašnji potpredsjednik SAD-a George H. W. Bush je izjavio kako se nikad neće ispričati za djela Amerikanaca (*I will never apologise for what Americans do*), a kapetan USS *Vincennes*, William C. Rogers III. je odlikovao odličjem Legije zaslužnih (*Legion of Merit*).

## Reference

## Vanjske veze

* Strait of Hormuz website: Arhivirano 2020-08-07 na Wayback Machine-u uključuje i stare karte
# Hark

| Hark (`fa`) خارگ |
| --- |
| Podaci
 |
| Lokacija
 | Perzijski zaljev
 |
| **Koordinate** | 29°14′45″N, 50°18′57″E |
| Država
 |  Iran
 |
| Glavno naselje
 | Hark (8196)
 |
| Površina
 | 20 km²
 |
| Broj stanovnika
 | 10.000
 |
|  |
| Zračna fotografija Harka
 |

**Hark** (perz. خارگ, također i *Harg* ili *Kark*) je otok smješten u Perzijskom zaljevu odnosno iranskoj Bušeherskoj pokrajini. Otok ima površinu od 20 km² i proteže se duljinom od 6 km u smjeru sjever-jug. Od kopna je udaljen približno 30 km, od luke Bušeher oko 55 km, a 3,5 km prema sjeveru nalazi se otok Harku. Zbog pogodnih batimetrijskih osobna odnosno blizine Bušeheru i naftom bogatom Huzestanu, na otoku su smješteni veliki energetski terminali s kojih Iran izvozi oko 98% nafte. Navedena postrojenja bila su privremeno oštećena prilikom iransko-iračkog rata. S ostatkom zemlje Hark je povezan manjim lukama na istočnoj obali odnosno Aerodromom Hark na sjeveru koja se koristi za domaće letove. Hark naseljava oko 10.000 stanovnika i njegovo najveće naselje jest istoimeni gradić Hark u kojem je prema popisu stanovništva iz 2006. godine živjelo 8196 ljudi. Na otoku su 2008. godine pronađeni epigrafski perzijski klinopisi iz ahemenidskog razdoblja koji govore o ugodnom životu uz korištenje bunara što svjedoči o njegovoj 2500-godišnjoj naseljenosti.

## Veze

* Harku
* Perzijski zaljev
* Popis iranskih otoka

## Izvori

## Vanjske veze

* (`fa`) Službene stranice općine Hark Arhivirano 2019-05-11 na Wayback Machine-u
# Slovenska demokratska stranka

**Slovenska demokratska stranka** (SDS) je politička stranka desnog centra u Sloveniji, na čijem se čelu nalazi Janez Janša, bivši premijer.

Stranka je 16.2. 1989. nastala kao **Socijaldemokatski savez Slovenije** (*Socialdemokratska zveza Slovenije*, SDZS). Na prvim demokratskim izborima u Sloveniji je bila dio koalicije DEMOS koja je preuzela vlast. Njen ministar Janez Janša je imao ključnu ulogu u ratu kojim je Slovenija osigurala nezavisnost od bivše Jugoslavije.

SDS je bila blisko vezana s Katoličkom crkvom, ali je u posljednje vrijeme od nje kritizirana zbog podrške kockarskom turizmu, istraživanju matičnih stanica i legalizacije istospolnih zajednica.

Od izbora 2004. SDS je je dio vladajuće koalicije u Sloveniji.

SDS ima predstavnike u Evropskom Parlamentu, a članica je Evropske narodne partije.

## Vanjske veze

* Službena stranica
# Srpska napredna stranka

**Srpska napredna stranka** je politička stranka desnog centra koja uglavnom okuplje nekadašnje članove Srpske radikalne stranke koji su stali uz bivšeg zamjenika predsednika Tomislava Nikolića, nakon njegovog sukoba s Vojislavom Šešeljom.

Stranka je nastala u septembru 2008. godine, prvobitno kao poslanički klub Skupštine Srbije pod nazivom Napred Srbijo, u koji je ušlo (pored Nikolića) 17 poslanika SRS-a koji su posle toga izbačeni iz stranke.

## Nastanak

Tomislav Nikolić je od odlaska u Hag Vojislava Šešelja, optuženog pred Haškim tribunalom, bio prvi čovek Srpske radikalne stranke. Dva puta je bio kandidat SRS na predsedničkim izborima 2004. i 2008. koje je oba u drugom krugu gubio od Borisa Tadića. Odnosi između Nikolića i Šešelja su se pogoršali tokom 2008.

Sukob između njih dvojice je izašao u javnost nakon Nikolićeve izjave da će radikali u Narodnoj skupštini Republike Srbije glasati za usvajanje Sporazuma o stabilizaciji i pridruživanju Evropskoj uniji, što je naišlo na otpor Šešeljevih pristalica.

Nikolić je 5. septembra 2008. podneo ostavku na mesto šefa poslaničke grupe i zamenika predsednika Srpske radikalne stranke i osnovao poslaničku grupu „Napred, Srbijo“. Sa svojim pristalicama, među kojima su bivši generalni sekretar SRS Aleksandar Vučić i potpredsednik Narodne skupštine Srbije i bivši general Božidar Delić, 10. oktobra Nikolić je registrovao Srpsku naprednu stranku, a 21. oktobra je održana osnovička skupština u Sava centru.

Ime Srpska napredna stranka je nosila i jedna od najjačih stranaka iz vremena Kraljevine Srbije.

## Vanjske veze

* Zvanična prezentacija Srpske napredne stranke Arhivirano 2015-08-02 na Wayback Machine-u
# Lockheed C-130 Hercules

**Lockheed C-130**|  |
| C-130 u letu |
| **Model** | C-130 Hercules |
| **Proizvođač** | Lockheed |
| **Prvi let** | 23. august 1954 |
| **Glavni korisnik** | USA |
| **Broj napravljeni** | 2.100 (još se pravi) |
| **Varijante** | YC-130A, C-130A-B, HC-130E, MC130-E, JC-130B, C-130J Advanced hercules. |

**Lockheed C-130 Hercules** je jedan od najpoznatijih teretnih aviona za vojne i civilne potrebe. Njegova produkcija je iznos potrebe USAF-a za turbopropelerskim transportnim avionima za *Military Airlift Command* (MAC) a sadašnji *Tactical Air Command* (TAC). Prvi prototip sa nazivom *YC-130* je letio 23. augusta 1954. godine. Prvi serijski avion tipa *C-130A* je poletio 7. aprila 1955. i od decembra 1955. se dodjeljuje jedinicama TAC-a. Od 1955. je na različite civilne i vojne organizacije isporučeno više od 2000 komada ovoga aviona. jedna od varianti ovog aviona je *JC-130B* koja se koristi za vađenje satelitskih kapsula iz mora poslije njihovog povratka na zemlju. Varijanta *HC-130E* je jedan SAR (SAR=*S*earch *A*nd *R*escue) avion za spašavanje raketnih posada po njihovom povratku na zemlju. Zadnja varijanta je *C-130J* *Advanced Hercules* koja od 1989. zamjenjuje zastarjele *C-130E* u američkim zračnim snagama.

## Tehnički podatci (C-130H)

| Podatci
 | Jedinice
 |
| --- | --- |
| Godina produkcije | 1951-
 |
| Firma | Lockheed
 |
| Raspon krila | 40,41 m
 |
| Dužina | 29,79 m
 |
| Visina | 11,61 m
 |
| površina krila | 162,11 m²
 |
| Težina (prazan) | 34.702 kg
 |
| Mogući tovar | 18.140 kg
 |
| Težina (maksimalna pri startu) | 79.379 kg
 |
| Putnici | -
 |
| Posada | 4
 |
| Brzina | 650km/h
 |
| Visina leta | 10.058 m
 |
| Dužina leta | 3602 km, natovaren sa 18.140 kg
 |
| Pogon | 4x Allison T56-A-15LFE propelerska turbina
 |
| Snaga | 4x 3362 kW (4572 KS)
 |

## Linkovi

Službena stranica
# Azavad

| Azavad *أزواد*‎ *Azawād ⴰⵣⴰⵓⴷ* |
| --- |
| Glavni grad | nije određen |
| Demonim(i) | Azavidiji, Azavađani, Azavadijci |
| Government |
|  |
| • glavna frakcija  | Nacionalni pokret za oslobođenje Azavada |
|  |
| nezavisnost od Malija |
| Vremenska zona | UTC+0 (GMT) |
| • Ljeti (DST) | UTC+0 (*ne koristis e*) |
| Pozivni broj | 223 |

Karta Azavada, odnosno područja koje prisvaja MNLA.
**Azavad** (arapski: أزواد‎, Neo-Tifinagh: ⴰⵣⴰⵓⴷ), ponekad **Azawad** ili **Azaouad**, je nepriznata samoproglašena *de facto* suverena država na sjeverozapadu Afrike. Pod svojom kontrolom u aprilu 2012. godine drži Timbuktou, Kidal, Gao i dijelove regiona Mopti, koji su međuanrodno priznati kao dio Republike Mali. Teritorija Azavada se graniči sa Malijem i Burkinom Faso na jugu, Mauritanijom na zapadu i sjeverozapadu, Alžirom na sjeveru i Nigerom na istoku i jugoistoku. Obuhvaća dio Sahare i Sahelske zone.

Treći rat za nezavisnost Azavada u pola veka je počeo nakon rata u Libiji kada je oboren Moamer Gadafi koji je bio garant mira sklopljenog 2009. godine. Formalni početak ovog rata za nezavinost se dogodio 17.1.2012, a već 6. aprila 2012. ona je proglašena od strane Nacionalnog pokreta za oslobođenje Azavada, čije snage kontroliraju najveći dio područja, odgovarajući tekst o "nepovratnoj" nezavisnosti od Malija objavio na svojoj stranici. Država još nije dobila ničije međunarodno priznanje.

## Reference

## Literatura

* Kirkby, Coel; Murray, Christina (2010). „Elusive Autonomy in Sub-Saharan Africa”. u: Weller, Marc; Nobbs, Katherine. *Asymmetric Autonomy and the Settlement of Ethnic Conflicts*. Philadelphia: University of Pennsylvania Press. str. 97–120. ISBN 9780812242300.
# Škotska nacionalna stranka

Logo SNP-a
Nicola Sturgeon
**Škotska nacionalna stranka** (SNP) (gel. *Pàrtaidh Nàiseanta na h-Alba*, engleski: *Scottish National Party*) je škotska nacionalistička i socijaldemokratska politička partija. SNP podržava i vodi kampanje za nezavisnost Škotske od Ujedinjenog Kraljevstva i za članstvo Škotske u Evropskoj uniji, s platformom temeljenom na takozvanom građanskom nacionalizmu.

SNP je najveća politička partija u Škotskoj, gde ima najviše mesta u Škotskom parlamentu kao 45 od 59 škotskih mesta u donjem domu Britanskog parlamenta što ju čini i trećom najvećom partijom u Ujedinjenom Kraljevstvu. Sadašnja čelnica Škotske nacionalne stranke, Nicola Sturgeon, obnaša dužnost prve ministarke Škotske od 20. novembra 2014. godine.

Partija je osnovana 1934. godine spajanjem Nacionalne partije Škotske i Škotske stranke, a u britanskom je parlamentu prisutna bez prekida još od 1967. godine. Uspostavom Škotskog parlamenta 1999. godine SNP je postala druga najveća stranka gde je dva mandata provela u opoziciji. SNP je osvojila vlast pod vodstvom Alexa Salmonda na izborima za škotski parlament 2007. godine formirajući manjinsku vladu. Posle izbora 2011. godine partija je uspela da formira prvu većinsku vladu. Nakon što je Škotska glasala protiv neozavisnosti na referendumu 2014. godine Salmond je podneo ostavku, a nasledila ga je Nicola Sturgeon. SNP je na izborima 2016. vraćena na položaj manjinske vlade, da bi na izborima 2021. godine osvojila još jedno mesto i sklopila sporazum o podeli vlasti sa škotskim Zelenima.

SNP je najveća politička partija u Škotskoj po broju mesta u parlamentima UK-a i Škotske kao i po broju članova. 31. decembra 2021. partija je imala 103.884 člana. Stranka nema niti jednog člana Doma lordova jer se protivi postojanju gornjg doma Parlamenta i traži njegovo ukidanje.

## ŠNP u Evropi

Članica je Evropske stranke zelenih (EGP) u Evropskom parlamentu.

## Istaknuti članovi ŠNP

* Aleks Salmond - predsednik stranke i premijer Škotske od 2007. godine
* Keni Makaskil - ministar pravde od 2007. godine
* Alin Smit - poslanik u Evropskom parlamentu od 2004. godine
* Ian Hadžton - poslanik u Evropskom parlamentu od 1998. godine
* Neil Makkormik - poslanik u Evropskom parlamentu (1999. - 2004.)
* Alan Makartni - poslanik u Evropskom parlamentu (1994. - 1998.), osnivač škotske *Federacije nacionalističkih studenata*
* Vinifred Eving - poslanica u Evropskom parlamentu (1979. - 1999.)

## Reference

## Vanjske veze

* Službena stranica
# Ured visokog predstavnika za Bosnu i Hercegovinu

**Ured visokog predstavnika i specijalnog predstavnika Evropske unije za Bosnu i Hercegovinu** (engleski: *Office of the High Representative - OHR*) je vodeća organizacija za civilni aspekt implementacije mira u Bosni i Hercegovini.

Glavno sjedište OHR-a je u Sarajevu. Visoki predstavnik, njegov Prvi zamjenik, te njihovi kabineti su također smješteni u Sarajevu. Pored njih u sarajevskom uredu su također smješteni Politički odjel, Ekonomska jedinica za tranziciju, Pravni odjel, Odjel za administrativno-finansijske poslove i kadrovska pitanja, te Pres-ured.

OHR ima dva regionalna ureda, u Banjaluci i Mostaru, arbitražni ured u Brčkom, te satelitski ured u Bratuncu. Predstavništvo OHR-a u Briselu koordinira sa međunarodnim organizacijama van Bosne i Hercegovine.

## Visoki predstavnik za Bosnu i Hercegovinu

Daytonskim mirovnim sporazumom, koji je potpisan 1995. godine, visoki predstavnik je u ime međunarodne zajednice zadužen da nadgleda provedbu civilnih aspekata Mirovnog sporazuma u Bosni i Hercegovini. Visoki predstavnik također ima zadatak da koordinira aktivnosti međunarodnih civilnih organizacija i agencija koje djeluju u zemlji.

Mandat visokog predstavnika preciziran je u Aneksu 10, u kojem se visoki predstavnik proglašava konačnim autoritetom u zemlji za tumačenje sporazuma o implementaciji civilnog dijela mirovnog ugovora. Vijeće za implementaciju mira (PIC), koje čini grupa od 55 zemalja i međunarodnih organizacija koje sponzoriraju i vode proces implementacije mira, kasnije je dalje razradilo njegov mandat. Visoki predstavnik nema nadležnost nad vojnim Stabilizacijskim snagama (SFOR), koje su pod vođstvom NATO-a.

Visokog predstavnika predlaže Upravni odbor PIC-a, a imenovanje potvrđuje Vijeće sigurnosti Ujedinjenih nacija, koje je odobrilo i Daytonski mirovni sporazum kao i raspoređivanje međunarodnih vojnika u Bosni i Hercegovini.

Trenutni vršilac ove funkcije je Christian Schmidt.

## Povezano

* Spisak visokih predstavnika za Bosnu i Hercegovinu

## Vanjske veze

* Zvanična stranica
# Ituri

| Ituri
 |
| --- |
|  |
|  |
| **U sastavu** | Demokratske republike Kongo
 |
| **Upravni oblik** | provincija
 |
| **Službeni jezik** | svahili, francuski
 |
| **Glavni grad** | Bunia
 |
| **guverner** | Johnny Luboya Nkashama
 |
| Površina
 | 65658 km²
 |
|  |
| **Stanovništvo** | 4.392.200
 |
| **Gustoća** | 67 stanovnika na km²
 |

**Ituri** (swahili: *Jimbo la Ituri*) je jedna od 26 provincija na koje je Demokratska Republika Kongo administrativno podjeljena.

## Karakteristike

Provincija se nalazi na [[sjeveroistok]u zemlje, prostire se na površini od 65,658 km², u kojoj živi 4,392,200 stanovnika.

Na sjeveru graniči sa Provincijom Haut-Uélé, na zapadu sa Provincijom Tshopo, na jugu sa Provincijom Nord-Kivu a na istoku sa Južnim Sudanom i Ugandom.

Ime je dobila po rijeci Ituri.

Administrativni centar provincije je grad Bunia koji ima 230,625 stan.

Provincija je administrativno podjeljena na 5 teritorija (ruralnih općina);

* Aru
* Djugu
* Irumu
* Mahagi
* Mambasa

## Izvori

## Vanjske veze

* *Province du Ituri* (Agence Nationale pour la Promotion) (`fr`)
# Senjak

| Senjak
 |
| --- |
|  Senjak i zgrada Bigza
 |
| **Grad** | Beograd
 |
| **Opština** | Savski venac Stari grad
 |
| SenjakSenjak (Beograda)

 |

**Senjak** je naselje u Beograd. Pripada opštini Savski Venac.

## Istorija i etimologija

Pre što je postao zanimljiv višim klasama Beograda, Senjak je bio odlično prirodno mesto za osmatranje. Pošto su poljoprivrednici držali seno po celom Beogradu, često je dolazilo do požara, pa je zato bilo naređeno da se sve seno drži na jednom mestu, a za tu namenu je izabran prostor današnjeg Senjaka - po tome je Senjak i dobio ime.

Senjak je u prošlosti pripadao opštini Topčidersko Brdo, koja se 1957. godine spojila sa opštinom Zapadni Vračar (od čega je nastala opština Savski Venac).

Tokom NATO bombardovanja 1999. godine, neke zgrade, poput kuće švajcarskog ambasadora su oštećene.

Prva tramvajska linija u Beogradu saobraćala je na liniji Kalemegdan - Senjak.

## Geografija

Senjak se nalazi 3 km jugozapadno od centra grada Beograda.

## Karakteristike

Kao i Dedinje, Senjak spada u bogatija naselja Beograda. Posle 1945. imalo je sličan razvoj kao Dedinje: kada su komunisti preuzeli vlast, proglasili su prethodne stanovnike za neprijatelje države, isterali ih iz njihovih (velikih i raskošnih) kuća, i u njih se uselila nova komunistička politička i vojna elita.

## Vanjske veze

* Službena stranica Senjaka Arhivirano 2010-04-14 na Wayback Machine-u (`sh`)
* Galerija slika Senjaka (`en`)
# Raúl Castro

Raul Castro
**Raúl Castro Ruz** (Birán, Kuba, 3. 6. 1931. –) je kubanski komunistički političar koji je od 2006. do 2018. služio kao predsjednik Kube. Poznat je kao najmlađi brat predsjednika Fidela Castra, te je bio imenovan na funkcije potpredsjednika Vijeća ministara, prvog potpredsjednika Državnog savjeta Kube, podsekretara Politbiroa i Centralnog komiteta Komunističke partije Kube (PCC), te vrhovnog generala oružanih snaga (kopnene vojske, mornarice i avijacije), drugi po rangu iza vrhovnog komandanta Fidela Castra. Prema čl. 94 kubanskog Ustava, prvi potpredsjednik Državnog savjeta preuzima predsjedničke dužnosti u slučaju bolesti ili smrti predsjednika.

Dana 31. 7. 2006. Raúl Castro je privremeno preuzeo dužnost predsjednika Državnog savjeta zbog bolesti Fidela Castra. Dana 24. 2. 2008. ga je Nacionalna skupština narodne vlasti Kube jednoglasno proglasila predsjednikom. Za vrijeme njegovog mandata je došlo do prve ozbiljnije normalizacije odnosa sa SAD. Godine 2018. ga je po isteku mandata naslijedio dotadašnji potpredsjednik Miguel Diaz-Canel.

Njegova kći Mariela je vodeći aktivist za prava LGBT osoba na Kubi. Raul ima još dvije kćeri (Déborah i Nilsa) i jednog sina (Alejandro Castro Espín).

## Veze

* Kubanska revolucija